Протестите | Велика България\nРадев: Протестите на майки на деца с увреждания налагат бързи законови решения и финансов ангажимент\nюли. 10 Политика no comments\nТази кръгла маса съвпада с периода на протести на майките на деца с увреждания. Към тях трябва да бъдем дълбоко съпричастни като общество, те изискват бързи и справедливи законови решения и финансови ангажименти. Това каза президентът Румен Радев на откриването на кръгла маса на тема: „Хората с увреждания като ресурс за първичния пазар на труда – предизвикателства и решения“, предаде агенция „Фокус“.\n„Бидейки солидарен с майките, искам да заявя, че целта на този форум е да постави много по-глобалната тема за пълноценната интеграция на всички хора с увреждания в обществото ни“, обяви той.\n„Можем да говорим за пълноценна интеграция, когато преодолеем ред психологически бариери“, посочи президентът. „Когато има такава изградена обществена среда, в която децата с увреждания да постъпват в детска градина наравно с другите, да учат в училища и висши учебни заведения наравно с другите, да се реализират на пазара на труда наравно с другите“, заяви Румен Радев.\nОсигуряването на пенсия или лична помощ на хората с увреждания е задължително, но е изпълнение на обществен, а не на морален дълг, изтъкна президентът.\nДългът ни като общество съвсем не е в осигуряването на пенсия или лична помощ на хората с увреждания. Това е най-лесният начин да бъдат изключени, заяви той. „Критерият за пълноценната интеграция на хората с увреждания е трудовата им заетост“, обяви Румен Радев.\n„Според данните към юни около 445 хил. са гражданите в България, които получават пенсия за трайно намалена работоспособност, малка част от тях работят на трудови договори“, посочи той.\n„Хората с увреждания могат и са доказали, че развиват редица други качества умения и таланти. Могат да бъдат отлични служители и работници. Имаме добри примери“, изтъкна държавният глава. „Само заедно, дебатирайки проблемите, можем да ги решим“, коментира той.\n„Призовавам медиите за популяризиране на добрите примери, има много такива. Нека да популяризираме добрите практики, да даваме шанс, да бъдем по-толерантни, човечни и по отворени. Да мислим единно, като общество“, заяви Румен Радев.\nЕтикети:деца, законови решения, майки, Протестите, Радев, увреждания, финансов ангажимент\nБезобразие!Изгониха Лорина от център за деца с увреждания, защото майка й е на протестите\nюли. 07 Общество no comments\nИлияна Мелева и Лорина\n22-годишната Лорина, която страда от ДЦП, е изгонена от център на НПО „Асоциация на родителите на деца с епилепсия“, защото майка й подкрепя протестите. За това алармира Фрог нюз родителката Илияна Мелева.\nЛорина посещавала центъра до преди две седмици. Момичето, което от малко е приковано заради тежката болест в инвалидна количка, обича музиката и затова я водели на такъв вид терапия всеки четвъртък.\nПри последното посещение, за това, че подкрепям протестите, ме посрещнаха с думите: „Ти защо си дошла тук, ма“. Децата станаха свидетели на тази разправия. Някои от тях се разплакаха, разказа Илияна. Беше унизително. Сякаш не се борим за живота на децата ни, а се разправяме на някой пазар, разказа майката, която и днес намерихме в палатковия лагер зад парламента. Тя останала шокирана от отношението. В телефонен разговор по-късно с председателката на асоциацията Веска Събева, чула аналогични думи. „Най-много се изненадах от отношението на другите майки. Тези, които са наети на работа в НПО-то за 400 лева месечно, видимо са настроени срещу мен. Другите ме разбират, обадиха се да изразят възмущението си, допълни тя. И уточни: Така не наказват мен, а детето ми.\nФрог откри и друга жена, потърпевша от политиката на въпросното НПО. Тяхната представителка в Габрово Шенай Мустафа е била изгонена, защото открито заявявала на различни форуми, че държавата не прави нищо в подкрепа на децата с епилепсия. „Веска Събева ме извика и ми каза: Против държавата няма да плюеш. Аз обаче излязох и казах, че у нас се провежда неадекватно лечение и че са оставали хората сами да търсят спасение. След като се прибрах вкъщи с изненада разбрах, че вече не съм представител на АРДЕ. Тези НПО-та не помагат на хората с увреждания, защото се финансират от държавата. Системата така работи, че няма как да отхапеш ръката, която те храни. Такова чудо го няма никъде по света“, уточни жената, която години наред също се бори за болното си дете, страдащо от много рядка форма на епилепсия.\nЕтикети:деца, изгониха, Лорина, майка, Протестите, увреждания, център\nГрантаджийски организации финансирали протестите на майките на деца с увреждания?\nюни. 21 Общество no comments\nДецата не са разменна монета за правенето на политики за тях. Ние като родители трябва да се борим за тяхното добро бъдеще. Това каза на пресконференция председателят на Асоциацията на деца с епилепсия Веска Събева.\nВ момента се случва разделение, защото хората с увреждания искаме по-добър живот, заяви изпълнителният директор на Център за психологически изследвания и зам.-председател на Националния съвет за интеграция на хора с увреждания към Министерски съвет Адриана Стоименова.\nВ общественото пространство национално представените организации сме обвинявани, че не подкрепяме закона за личната помощ. На съвета във вторник нашите организации подробно се запознахме с проекта, внесен от омбудсмана Мая Манолова. Не можем да подкрепим такъв проект, който е само за 77 000 деца с увреждания, а не за всичи хора с увреждания. Аз не мога да кажа на никоя майка или на възрастен човек, че те няма да имат такава подкрепа. Ние настояхме личната помощ да бъде разработена в Закона за социалните услуги – според индивидуалните нужди на децата те да получат подкрепа. Изкуственото разделение на групите в момента не е в полза на никой. За мен е много странно, защо в момент, когато правителството е подало ръка и се работи, обстановката е такава, че има протести и разсейване на общественото внимание, посочи Стоименова.\nЩе продължим работа по закона за хората с увреждания – за равни, хуманни права. Личната помощ е част от хората с увреждания, отхвърляме обаче да бъде само за една група в обществото, добави тя.\nЗапочваме разследване – към нас има подадени документи, че грантаджийски организации са получили пари от утвърдени фондации и международни източници уж за социални проекти, а впоследствие с тях финансират протести. Ще съберем факти и ще ги дадем, където трябва, за по-сериозен одит. Въпросът за хората с увреждания е надпартиен, той е обществен. Трябва да бъдат провеждани такива политики, че хората с увреждания да не живеят в бедност. Питам тези проекти, които се финансират от външни източници, дали искат този процес да не се случи, каза още Адриана Стоименова.\nПредседателят на Съюза на слепите в България Васил Долапчиев, уточни, че никой от съюза не е против приемането на услугата лична помощ. Това обаче е първото правителство, което събра кураж да сложи пръст в раната. Трябва да му бъде дадено време да си свърши работата при един диалог, заяви той.\nВасил Долапчиев се обяви против оставката на зам.-социалния министър Росица Димитрова.\nЕтикети:Грантаджийски организации, деца, майките, Протестите, увреждания, финансиране\nПротестите в Армения избухнаха с нова сила, опозицията окупира Ереван\nВ Армения се възобновиха протестните акции, след като парламентът вчера не избра опозиционния лидер Никол Пашинян за премиер, съобщи ТАСС, предаде БТА. Демонстранти започнаха да блокират пътищата в столицата Ереван, включително шосетата към летищата. Блокирани са също автомагистралите Юг-Север и Арарат-Ереван.\nНяколкостотин студенти сутринта блокираха централните улици. „На призива ни откликнаха всички ВУЗ-ове в столицата. Настояваме /управляващата/ Републиканска партия да напусне властта и да гласува за народния кандидат за премиер Никол Пашинян“, заяви пред агенцията лидерът на студентското движение Давид Петросян.\nНа извънредната си сесия парламентът отхвърли кандидатурата на Пашинян за премиерския пост. В подкрепа на\nПашинян, който беше единствения кандидат, гласуваха 45 депутати при 53 необходими да получи мнозинство в 105-местното Национално събрание. Минути преди това управляващата Републиканска партия на Армения обяви, че ще гласува против него.\nЕтикети:Армения, Ереван, окупира, опозицията, Протестите\nВ Армения арестуваха лидера на протестите\nапр.. 23 Свят no comments\nПолицията в Армения арестува опозиционен депутат, който оглавява антиправителствените протести, които се провеждат вече около 10 дни, съобщават световните осведомителни агенции.\nНикол Пашинян е бил задържан, след като премиерът Серж Саркисян прекъсна излъчвана по телевизията среща между двамата.\nПо време на конфронтацията ми, продължила около 3 минути, Пашинян настоял, че премиерът трябва да подаде оставка. Сиркисян обявил, че това е „изнудване“ и излязъл.\nОпозицията твърди, че неотдавнашните промени в конституцията са опит на Саркисян да запази властта.\nВъв вторник арменският парламент избра Саркисян за премиер, като съгласно конституционните промени страната се трансформира в парламентарна република, а премиерът се превръща в силната властова фигура. Саркисян преди това беше два 5-годишни мандата президент.\nДнешните събития започнаха със среща, на която присъстваха десетки журналисти, между Саркисян и Пашинян в хотел в столицата Ереван. След като премиерът заяви, че неговият опонент „отговори на многобройните ми призиви да преговаряме“, Пашинян изригна с остра реплика.\n„Смятам, че има неразбиране„, подчерта той и допълни: „Дойдох тук, за да обсъдим условията на вашата оставка и условията за мирен и плавен преход на властта.“\nСаркисян отвърна, че „това не е диалог, това е изнудване“ и напусна.\nПравейки изявление пред събралите се журналисти след това, Пашинян призова поддръжниците си да продължат протестите.\nТой е бил арестуван малко след това, след като полицейски части за борба с безредиците са разпръснали хиляди протестиращи в Ереван. Не е ясно към момента Пашинян къде се намира.\nСаркисян е обвиняван, че не е успял да се справи с продължаващото напрежение с Азербайджан и Турция, както и с масовата бедност в Армения.\nОпозицията също така разкритикува близките отношения на правителството му с Русия, чийто лидер Владимир Путин също заемаше премиерския пост, за да запази хватката си върху властта.\nЕтикети:арест, Армения, лидера, Протестите\nБорисов обеща по-високи заплати на надзирателите, те отменят протестите\nмар.. 21 Политика no comments\nСиндикатът на служителите в затворите в България и СНЦ „Синдикат охрана“ проведоха среща с премиера Бойко Борисов и правосъдния министър Цецка Цачева. На срещата при министър-председателя бяха обсъдени исканията на синдикалните организации, поставени в хода протестните им действия, съобщиха от Синдиката на служителите в затворите в България.\nПремиерът пое ангажимент за отпускане на допълнителни средства за двете главни дирекции ГД „Изпълнение на наказанията“ и ГД „Охрана“. Отпуснатите допълнително средства трябва да послужат за увеличаване на основните месечни възнаграждения и изравняване на сумите, плащани за специфични служебни дейности с тези в МВР, предава БГНЕС.\nВ последваща среща в Министерството на правосъдието бяха определени технологичните стъпки, разпределени конкретните задачи със срокове за изпълнението им. Уговорена беше и следваща среща в Министерството на правосъдието на 29 март.\nСиндикатът на служителите в затворите в България пое ангажимент да уведоми членовете си и след обсъждане на направените вчера предложения, до края на седмицата УС да обяви решението си дали ще продължат протестните действия. В тази връзка е насрочено заседание на УС на сдружението за 23 март в гр. Пловдив.\nДо вземането на решение по направените предложения се прекратяват предварително насрочените до края на седмицата локални протести в градовете Ловеч, Враца, Пазарджик и Стара Загора.\nЕтикети:Борисов, заплати, Надзирателите, Протестите\nСтотици хиляди от 200 американски града се включиха в анти-Тръмп протести\nян.. 22 Свят, Топ новини no comments\nГодина след като Доналд Тръмп положи клетва като президент, огромни протести се проведоха в редица американски градове, сред които Ню Йорк, Лос Анджелис или Чикаго, предаде БТВ.\nДемонстрации имаше в над 200 американски града и протестиращите са стотици хиляди. Само в трите мегаполиса Ню Йорк, Чикаго и Лос Анджелис организаторите на демонстрациите твърдят, че участниците в тях са 400 хил. В тях се включиха звезди на шоубизнеса като Упи Голбърг, Натали Портман, Виола Дейвис, Ева Лонгория, Скарлет Йохансон, Роб Райнър и Джейн Фонда.\nПротестиращите изразяват недоволството си от политиката на Тръмп по различни въпроси, сред които имиграцията, абортите, правата на жените, на хомосексуалистите, бисексуалните и транссексуалните и др.\nИ докато протестите се провеждаха, Тръмп се опита да ги обърне в своя полза с публикация в „Туитър”. В него той каза, че днешният ден е отличен и насърчи хората да организират шествия, за да отпразнуват безпрецедентните исторически постижения и икономическите успехи в САЩ през последните 12 месеца. „Безработицата при жените е най-ниската от 18 години”, написа още в Тръмп.\nВ протеста в Ню Йорк се включи актрисата Упи Годбърг, а в този в Парк сити в щата Юта участва Джейн Фонда.\nМного от плакатите, които носеха демонстрантите, показваха, че те имат различни поводи да са недоволни от Тръмп. Някои изразяваха недоволство от предполагаемата некомпетентност на неговата администрация, а други от отношението му към жените и срещу неравенството между мъже и жени.\nВ много от градовете в демонстрациите се включиха членове на движението срещу сексуални посегателства и сексуалния тормоз „Аз също” (#metoo). На много места протестиращите припомняха, че тази година е важна и ще има избори за Конгрес в САЩ. „Властта е в урните”, казаха някои от участниците в демонстрациите.\nБившият американски държавен секретар и кандидат за президент на демократите Хилари Клинтън приветства походите на жените. Клинтън нарече в „Туитър” походите „завет за силата и издръжливостта на жените навсякъде”.\nАктрисата Дрю Баримор публикува в „Инстаграм” емоционално видео от женския марш. В него през сълзи тя казва „В марша съм и днес марширувам за жените. Имам две дъщери и е много емоционално да съм на това място и по това време. Мога само да кажа – направете го за нея! Бийте се като момиче!”\nЗа днес и утре на много места освен в САЩ, но и на други места по света, сред които Пекин, Буенос Айрес и Найроби, са планирани стотици митинги в подкрепа на предоставянето на повече права на жените. Утре ще има голяма демонстрация и в Лос Анджелис.\nЕтикети:американски, Анти-Тръмп, градове, Протестите, стотици, Тръмп, хиляди\nУволниха лидера на протестите в “Пирогов“\nУволниха лекаря, водил протестите в „Пирогов“, съобщи Нова телевизия. Заповедта за отстраняването на доцент Стоян Сопотенски е от 11 януари 2018 г. Той е дисциплинарно уволнен.\nНа този етап нито лекарят, нито ръководството на спешната болница коментират случая.\nМедиците от „Пирогов“ искаха директорът на института за спешна медицинска помощ „Н. Пирогов“ да подаде оставка. Според тях професор Асен Балтов управлява хаотично и некомпетентно.\nЛекарите се оплакват още от ниски възнаграждения, недостиг на лекарства и консумативи, както и от скандални назначения.\nЕтикети:"Пирогов", лидера, Протестите, уволниха\nВалери Симеонов за протестите в София: По традиция си показахме магариите пред целия свят!\nян.. 13 Политика no comments\n„По наша традиция всеки трябва да си покаже магариите на целия свят“. Това заяви вицепремиерът в предаването „Тази сутрин“ по БТВ в коментар за вчерашните протести в София точно по времето, в което България застана начело на ЕС. Недоволство от ниските си заплати изразиха служители на МВР – това бе един от протестите в столицата.\nЗатова един от въпросите към Симеонов бе свързан с недоволството на униформените.\n„Мен ме не питайте. Тепърва ще обсъждаме този въпрос. За мен лично е изненадващо решението на Борисов“, така вицепремиерът коментира новината, че правителството отпуска 100 милиона лева за полицаите. „Наливане в каца без дъно и извиване на ръцете точно във вчерашния ден“, каза още той, а водещият Антон Хекимян припомни, че премиерът каза, че ще има пари, но при доказани резултати. „Всеки заслужава увеличение на заплатата, не само полицаите, но случайно да сте чули, че живеете в най-бедната страна в Европа“, попита Симеонов.\nЗа показния разстрел в София на бизнесмена Петър Христов той заяви: „Не мога да гадая дали ще бъде разкрито убийството на бизнесмена Петър Христов. Да не забравяме и отвличането на Адриян Златков – с него започна черната серия. Да не говорим и за стрелбата срещу данъчния служител“. „Не познавам Христов. Запознах се с досието му и мисля, че мотивите за убийството му може да са икономически, но не трябва да давам акъл на разследващите“, каза още вицепремиерът.\n„Лишен е от основание този вот на недоверие. Защо сега от опозицията заговориха за серията убийства, които се случиха през последните дни, а преди това имаха други изсмукани от пръстите и лишени от основания мотиви“, каза вицепремиерът по повод готвения вот на недоверие към кабинета на Борисов.\nЕтикети:Валери Симеонов, магариите, показване, Протестите, свят, София, традиция\nСиндикалната федерация на служителите в МВР временно преустановява протестите\nВъв връзка с настъпилата на 11 януари 2018 г. промяна в ситуацията около исканията, за които Синдикална федерация на служителите в МВР (СФСМВР) протестира от лятото на 2017 г., Управителният съвет на СФСМВР реши Федерацията временно да преустанови протестните действия, считано от 12 януари 2018 г. Това съобщиха от СФС МВР в съобщение до медиите.\nПрипомняме, че вчера, след среща със седемте синдикални организации, премиерът Бойко Борисов съобщи, че правителството ще отдели 100 млн. за заплати за служителите в МВР, но срещу резултати. На срещата присъства и професионалното и политическото ръководство на ведомството.\nПремиерът уточни, че сумата е за периода от 1 януари до 31 декември 2018 г. и допълни, че при добра събираемост през настоящата година, има възможност за увеличаване на полицейските заплати с 10% от 2019 година.\n„Изборите като дойдат, политическите партии правят програми и излизат с обещания и приоритети. Нашите приоритети са били образованието, инфраструктурата, здравеопазването, никой от нас не е обещал да вдига полицейски заплати, в същото време светът става лош и още по-лош ще става“, заяви Борисов и допълни, че обществото очаква резултати и повишаване на доверието в МВР.\n„В края на краищата тези момчета са ни важни за държавата, те самите трябва да са мотивирани, да разбират това, което прави един полицай, се гледа под лупа от обществото“, каза още министър-председателят.\nТой поясни и че няма нищо против протеста на служителите от МВР, като апелира средствата, които сега допълнително ще се предоставят за заплати на служителите, да не се разглеждат като стимул за прекратяването му.\nЕтикети:МВР, преустановяване, Протестите, Синдикалната федерация, Служителите\nян.. 11 Политика no comments\nОпитите за дискредитиране на правителството са факт. Това е политическа заявка на опозицията и определени групи хора. Но дискредитиране на правителството е самоцел, носи лош отзвук върху държавата, като такава. Имахме свободни и честни избори. Ние сами се принизяваме. Трябва да говорим как преодоляваме корупцията. Тя е усещане. Това се случва всеки ден във всички европейски страни. Прикачването на убийството на Петър Христов към европредседателството е контрапродуктивно. Службите си вършат работата. Нека да сме спокойни, балансирани и уверени. Да не създаваме изкуствено напрежение. Не трябва да се фиксираме и да живеем в страх.\nЕтикети:арменския поп, Лиляна Павлова, Оплакване, Протестите\nТурция обвини Тръмп и Нетаняху, че подкрепят протестите в Иран\nян.. 03 Свят no comments\nИзраелският премиер Бенямин Нетаняху и американският президент Доналд Тръмп подкрепят антиправителствените протести в Иран. Това обвинение отправи външният министър на Турция, цитиран от „Ройтерс“.\nМевлют Чавушоглу също така е цитиран да казва, че Турция е против чуждестранните намеси в Иран, добавяйки, че иранските власти трябва да избягват двойните стандарти.\nТой допълни, че Турция не е дала никакви гаранции на САЩ за разрешаванена продължилия с месеци спор, който доведе до спиране на визовите услуги между двете страни. Чавушоглу ще се срещне с германския си колега Зигмар Габриел в събота.\nТурските власти обявиха, че по-рано днес президентът на Иран Хасан Рохани е казал на турския си колега Реджеп Тайип Ердоган, че се надява протестите, които засегнаха Иран, „ще приключат до няколко дни“.\nПредставители от канцеларията на Ердоган посочиха, че двамата държавни ръководители са имали телефонен разговор по-рано днес, по време на койтоЕрдоган е подчертал важността от стабилност и спокойствие.\nЕрдоган също така потвърдил, че Турция подкрепя изявлението на Рохани, в което одобрява правото на протести на иранците, но ги призовава да не нарушават законите. От канцеларията на Ердоган заявиха, че Рохани е благодарил на Ердоган и му е казал, че се надява, че протестите ще приключат „до няколко дни“.\nТурция и Иран се сближиха, след като работят заедно, за да се опитат да сложат край на конфликта в Сирия. Рохани се срещна с Ердоган в Истанбул през миналия месец в кулоарите на срещата на върха на Организацията за ислямско сътрудничество, изразявайки категорична опозиция срещу решението на американската администрация да признае Йерусалим за столица на Израел.\nЕтикети:Иран, Нетаняху, обвини, подкрепа, Протестите, Тръмп, Турция\nПолицаите продължават с протестите на 22 декември\nИсканията, заради, които синдикалните организации в МВР са в състояние на протест не са изпълнени, съобщиха от Синдикалната федерация на служителите в МВР.\nСледвайки обявената през месец юни 2017 г. програма, СФСМВР продължава протестните си действия на 22 декември 2017 г. – професионалния празник на служителите в ГД “Гранична полиция“, които ще са концентрирани около граничните контролно-пропусквателни пунктове.\nВ 11.00 часа началото на протеста ще бъде поставено от членовете на СФСМВР на ГКПП „Станке Лисичково“, ГКПП „Стрезимировци“ и пред РДГП „Елхово“.\nВ 11.30 часа ще започнат протестите на ГКПП „Кулата“ и ГКПП „Илинден“.\nВ 12.00 часа ще е началото на протестите на ГКПП „Дуранкулак“, в град Русе на пл. „Свобода“ и в град Сливен пред РУ – Сливен.\nПротестният маратон на 22 декември 2017 г. ще бъде закрит в 18.30 часа в град Варна на площада между „Транспортна болница“ и Митница – Варна.\nЕтикети:22 декември, Полицаите, Протестите\nСАЩ към Киев: Не обръщайте внимание на протестите на съседите за новия закон за образованието\nАмериканското посолство в Киев подкрепи новия украински закон за образованието. Това показва, че Вашингтон пренебрегва мнението на съседните на Украйна държави. Такова мнение днес изрази украинският политик Виктор Медведчук, лидер на движението „Украинският избор е право на народа“, предаде БГНЕС.\nВ Туитър посолството на САЩ поздрави Украйна с приемането на новия закон за образованието, отбелязвайки, че „приносът за развитието на младежта е залог за бъдещето“. „Ако той (туитът – ред.) се бе появил веднага след 5 септември, когато законът бе приет, би могло да се предположи, че в посолството не са прочели внимателно документа и не са вникнали в неговите тънкости, написа Виктор Медведчук на сайта на движението. Но туитът се появи чак на 10 септември, пет дни по-късно. И стана реакция не толкова към закона, колкото към възмущението на Букурещ, Варшава и Будапеща заради утвърждаването на този документ от Върховната Рада“, посочва Виктор Медведчук.\nТой припомня изявлението на унгарския външен министър Петер Сиярто, който окачестви новия украински закон като „срам и позор“.\n„При това положение, продължава политикът, налага се впечатлението, че туитът на американското посолство е сигнал към украинската власт да не обръща внимание на възмущението на съседите, дори те да имат добри отношения с Вашингтон. Както се вижда от многобройни американски източници, включително разсекретените наскоро документи на ЦРУ, САЩ отдавна смятат разпространението на руския език в Украйна като сериозно препятствие за реализирането на своите геополитически интереси. Съдейки по всичко, главното за американците е да махнат руския език от украинските училища. Заради такава „блага“ цел САЩ са готови да жертват и интересите на други народи в Украйна“, коментира лидерът на „Украинския път“.\nБГНЕС припомня, че новият закон ограничава правата на малцинствата да изучават майчиния си език само в детските градини и началните училищни класове. В тази връзка правителството е обсъдило на днешното си заседание проблемът с изучаването на българския език от българското малцинство в Украйна. Премиерът Бойко Борисов е възложил на министрите на външните работи и на образованието да разговарят с украинските си колеги и да му докладват.\nОт своя страна външната министърка и вицепремиерка Екатерина Захариева разкри, че страната ни заедно с Унгария, Гърция и Румъния подготвят писмо по повод закона, което ще бъде изпратено до Съвета на Европа и ОССЕ. Писмото трябвало да бъде изпратено още днес.\nТя посочи, че макар България да е притеснена от закона, посланикът ни в Киев получил писмо, че той няма да ни засегне.\n„Аз и образователният министър ще говорим с украинските колеги по темата“, каза вицепремиерката. Тя обясни, че още в петък четирите държави, написали писмото, както и Полша водят разговори. Министърката добави, че правителството ще държи обучаването на сънародниците ни на български език там да остане на високо ниво.\nЕтикети:внимание, закон, Киев, образованието, Протестите, САЩ, съседите\nВалери Симеонов се закани: Ако мутрите зад протестите са толкова настоятелни, петък и събота вечер съм свободен\nавг.. 17 Политика no comments\n„Ако мутрите зад режисираните протести са толкова настоятелни, петък и събота вечер съм свободен…“\nСтотици излязоха на протест в Слънчев бряг срещу акциите на Валери Симеонов\nГЕРБ припозна акцията на Симеонов в Слънчев бряг за правителствена политика\nДнешния протест в Слънчев бряг той определи като „протест, организиран от мутрите“.\nНищо друго не съм направил, освен да изискам спазването на закона. С други думи: протестът е срещу закона. Само че – като гледам по записите – този път не са могли да съберат даже и една дискотека. Проверките си продължават. За мене тези проверки са удоволствие, така че може би ще има новина, заяви пред Нова телевизия вицепремиерът.\nВицепремиерът заяви, че няма нищо против служителите от заведенията. „Те не са виновни, защото трябва да имат работа и да си получават заплатата. Но законът забранява каквото и да е озвучаване след 23.00 часа“, посочи той.\nЕтикети:Валери Симеонов, вечер, закана, мутрите, петък, Протестите, свободен, събота\nВъзобновяват протестите в Асеновград\nюли. 30 Общество, Топ новини no comments\nВъзобновяват протестите в Асеновград. Жителите на града се събират в парка на улица „Свобода„, съобщава БТВ.\nДемонстрациите ще преминат през главната улица „Шести януари“, която е международен път и ще завършат на площада пред сградата на общината.\nМястото за начало на протеста е променено, тъй като паркът, от който започваха демонстрациите е разкопан, а това е най-близкото широко отворено пространство.\nПрипомняме, на 26 юни, понеделник, цигани нападнаха първо момичета, които тренират кану-каяк в езерото „40-те извора“, а след това инцидентът прерасна в масово сбиване. По-късно деветима бяха арестувани.\nСъбитията предизвикаха бурни реакции в града. Хиляди се събраха да протестират срещу незаконно пребиваващите цигани в града. Протестните действия продължават, като днес се очаква отново да има протест. На 6 юли, четвъртък, Окръжният съд в Пловдив реши да остави в ареста седем от деветимата задържани за побоя над гребците в Асеновград. Двама от задържаните бяха освободени срещу парична гаранция от съответно 1 000 и 3 000 лева.\nЕтикети:Асеновград, възобновяват, Протестите\nАсеновград спират протестите за две седмици\nюли. 10 Общество, Топ новини no comments\nИнициативният комитет от Асеновград прекратява протестите в града за две седмици. Това стана ясно след среща на гражданите с вицепремиера Валери Симеонов, предаде БНР.\n„Срещата беше конструктивна, поеха се конкретни ангажименти. Те са – създаване и възобновяване на ангажимента за създаване на участък в ромската махала в Асеновград, поето от вицепремиера Валери Симеонов, главния секретар на МВР Младен Маринов, зам.-министъра на регионалното развитие Валентин Йовев“, обясни Иво Величков, член на Инициативния комитет, цитиран от „Фокус“.\n„Другият ангажимент е за охрана на спортистите, които бяха тормозени от ромите, освен това забрана за къпане във фонтаните и всякакви незаконни действия в центъра на Асеновград. Основното ни искане е свързано със сигурността“, допълни той.\n„Поеха ангажимента да се обръща внимание на всички сигнали, които се изпращат за лични заплахи на етническа основа“, поясни Иво Величков.\n„Удовлетворени сме. Сроковете за изпълнение на тези искания са две седмици. След две седмици ще имаме среща с вицепремиера Валери Симеонов. За две седмици спираме протестите, за да видим резултатите“, каза още той.\n„Уважавам и благодаря за решението на Инициативния комитет от Асеновград да спрат протестите срещу поет от държавата ангажимент да работим за откриване на полицейски участък в циганското гето и осигуряване на охрана на спортуващите деца“, написа във Фейсбук Симеонов.\n„Информирахме ги, че 843 цигани-преселници са хванати без адресна регистрация и вече са напуснали града, а проверките са установили 15 незаконни постройки – институциите започват процедура за премахването им!“, завършва вицепремиерът.\nВ ромската махала ще се открие подучастък на местното полицейско управление, като за целта ще се осигури сграда. На децата – спортисти ще се осигури постоянна полицейска охрана, а всички сигнали за заплахи на етническа основа, които и в момента получават протестиращи, ще се докладват лично в кабинета на вицепремиера Валери Симеонов.\nЕтикети:Аеновград, две, Протестите, седмици, спират\nВ Турция подгониха левичари, участвали в протестите срещу референдума\nапр.. 19 Свят, Топ новини no comments\nПолицията в Истанбул е задържала няколко леви активисти, участвали в протестите срещу резултатите от референдума за разширяването на правомощията на Реджеп Тайип Ердоган, съобщава „Франс прес“.\nСлед референдума в неделя ежедневно има протести в кварталите в Истанбул, в които масово живеят противници на Ердоган, тъй като според опозицията изборният процес е бил помрачен от крещящи нарушения.\nЛявата Партия на свободата и солидарността, която не е представена в парламента, заяви,че полицията е арестувала нейния председател за Истанбул Месут Гекчел по обвинения за „разклащане на обществото“, твърдейки, че гласуването с опцията „Да“ е било нелегитимно.\nПоне петима леви активисти са били задържани досега, докато заповеди за арест са били издадени на общо 38 души. Засега от полицията не са потвърдили арестите.\nГоворейки в Анкара по-рано днес, премиерът Бинали Йълдъръм настоя, че въпросът с изборните резултати е затворен и предупреди срещу улични протести.\nЛагерът „Да“ спечели с 51,41 процента от гласовете.\nНо основната опозиционна Народнорепубликанска партия официално поиска анулиране на резултатите заради нарушения.\nЕтикети:левичари, подгониха, Протестите, референдума, Турция, участвали\nХиляди хора са протестирали по улиците в нощ на протести в Турция, срещу резултатите от референдума, който дава нови правомощия на президента Ердоган, съобщава БНТ.\nДемонстрации са организирани в столицата Анкара, Истанбул, Измир, както и други градове в страната. В истанбулския квартал Бешикташ демонстрантите са скандирали срещу президента и обвиняват Висшата избирателна комисия в партийни пристрастия.\nКритиката е отправена към решението на комисията да определи за валидни подадени на неделния референдум бюлетини, които са били без необходимите печати.\nЕвропейската комисия също призовава за проверка на вота.\nПродължават протестите по граничните пунктове с Турция\nмар.. 25 Общество, Топ новини no comments\nПротестите на граничния пункт Капитан Андреево срещу т. нар. „изборен туризъм“ продължават, като ситуацията засега е спокойна, съобщава БНР.\nОстанали са около 30 души, прекарали нощта в палатки и автомобили. Охраняват ги служители на жандармерията, които взимат мерки пътят при граничния пункт да не бъде блокиран както вчера.\nПротестиращите обаче не се отказват от намерението си да препречат отново движението, ако забележат извънреден трафик на автобуси от Турция.\nИ при граничния пункт Малко Търново продължава да има хора, които протестират срещу „изборния туризъм“. Границата е отворена и всички автомобили и автобуси преминават свободно. Засилено е полицейското присъствие.\nПротестиращите заявяват, че имат достатъчно храна и вода и ще останат днес само за да наблюдават и броят автобусите.\nКметът на Малко Търново Илиян Янчев издаде заповед, че забранява провеждането на протести, така, че не се очаква да се случат проблеми.\nКъм момента преминаването през граничния пункт Лесово е безпроблемно.\nЕтикети:граничните, продължават, Протестите, пунктове, Турция\nКметът на Малко Търново забрани протестите на границата\nмар.. 24 Общество, Топ новини no comments\nИлиян Янчев Снимка: Флагман.бг\nКметът на Малко Търново изаде заповед срещу нови протести на граничния пункт край града, които са планирани за утре. Според Илиян Янчев не са спазени сроковете за подаването на молба за подобни мероприятия, пише „Стандарт“.\n„В 13,00 часа днес е постъпило искане за провеждане на протеста на ГКПП за утре и вдругиден (25 и 26 март). Вече съм издал заповед, че не разрешавам. Оттам нататък всички трябва да се съобразят с моята заповед. Ако протестиращите не се съобразят, съм уведомил полицейското управление, респективно и ОД МВР-Бургас“, отсече Янчев.\nОсвен това протестиращите днес не са спазили договорка с общината – да не носят никакви отличителни знаци на политически партии.\nГраницата бе отворена след намеса на жандармерия. Това бе решено на спешна сбирка, която организира проф. Огнян Герджиков.\nЕтикети:границата, забрани, кметът, Малко Търново, Протестите\nфевр.. 28 Свят, Топ новини no comments\nАмериканският президент Доналд Тръмп обвини предшественика си Барак Обама и „хората му“ в организирането на демонстрациите, които заляха улиците, летищата и други обществени пространства през първите седмици на неговото пребиваване в Белия дом, съобщава „Гардиън“.\nТръмп бил запитан от водещия на Fox дали смята, че Обама е замесен в организирането на протести, и ако е, „това нарушение ли е на т. нар. неписани правила, които трябва да спазват президентите?“\n„Не, смятам, че той стои зад това. Аз също така смятам, че това е просто политика. Просто така стоят нещата„, изтъкнал Тръмп според публикувани предварително части от интервюто.\nТой продължил: „Никога не знаеш какво точно се случва зад кулисите… Смятам, че президентът Обама стои зад това, защото негови хора със сигурност стоят зад него.“\nРепубликанци и десни медии обвиниха бившия американски президент в дирижирането на протестите срещу Тръмп чрез група за натиск, наречена „Организиране за действие“, която се появи и придоби сила покрай предизборните кампании на Обама. Тя се управлява от Джим Месина, който беше заместник-шеф на канцеларията на Обама по време на първия му мандат и шеф на предизборния му щаб по време на изборите през 2012 г.\n„Някои от изтичанията е възможно да идват от тази група„, посочи той.\nЕтикети:изтичането, инфо, Обама, обвини, организира, Протестите, Тръмп\nПродължават протестите срещу румънското правителство\nфевр.. 13 Свят, Топ новини no comments\nВ неделя десетки хиляди румънци протестираха в столицата Букурещ и други градове срещу правителството на социалдемократите, което се опита да прокара законодателни промени, декриминализиращи някои случаи на корупцията, предава Reuters, цитирана от „Фокус“.\nБлизо 50 хил. души се събраха пред сградата на правителството в Букурещ, носейки плакати с надписи като „Искаме да работим, а не да ви пазим“.\nКулминацията на протеста бе в около 19 часа, когато протестиращите издигнаха над главите си хартии, оцветени в червено, жълто и синьо – като багрите на националния цвят.\nЕтикети:правителство, продължават, Протестите, Румънското\nПротестите в Румъния продължават до оставка на правителството\nфевр.. 05 Свят, Топ новини no comments\nВ събота вечер румънското правителство взе решение да отмени спорния указ за декриминализиране на корупцията, но протестите в цялата страна не стихнаха. За пореден ден около 300 000 души излязоха по улиците на редица градове. Демонстрантите обаче заявиха, че искат не само промени в законите, но и оставка на правителството.\nТе са категорични, че няма как да повярват на управляващи, които веднъж вече са поели по грешен път. Не са отменени и плановете за изключително голям протест, които да се проведе в Букурещ в неделя вечер.\nОчаква се на демонстрацията да се съберат повече от 500 000 души.\nСнощи премиерът на Румъния заяви в телевизионно обръщение, че постановлението на правителството за амнистия и внасяне на поправки в Наказателния и Наказателно-процесуалния кодекс, което предизвика мащабни протести в страната, ще бъде отменено.\nПо думите му ще бъде намерена юридическа процедура то да не влезе в сила.\nДокато премиерът говореше по телевизията, някои от демонстрантите на площада пред сградата на правителството, които според по данни на полицията са били 170 000, скандираха „Оставка, оставка!“ Скоро след това лазерно изображение на картата на Румъня се появи на фасадата на съседна сграда съпроводено с надпис: „Ние се събудихме!“.\n„Те трябва да си ходят. Това правителство е некомпетентно. Не искаме това да се повтори. Няма да отстъпим“, заяви един от протестиращите пред Ройтерс\nИзточник: БТА, NOVA, VESTI.bg\nЕтикети:оставка, превителството, Протестите, Румъния\nАмерикански журналисти: Протестите срещу Тръмп са финансирани от Сорос!\nфевр.. 01 Свят, Топ новини no comments\nАмерикански журналисти разкопаха факти относно това кой организира протестите срещу новия президент на САЩ. Както става ясно, десетки организации, имащи отношения съм протестите срещу Доналд Тръмп, са финансирани от един и същ човек – Джордж Сорос, скандално известният финансист, замесен в организацията на цветни революции в Източна Европа и Северна Африка, съобщава НТВ.\nМитингите в американските летища избухнаха веднага, след като президентът Тръмп подписа указа за временна забрана за влизането в САЩ на граждани от 7 мюсюлмански държави. Либералите веднага скочиха – щом е забрана, значи е удар по демократичните ценности. И нададоха писъци за краха на Америка. Но си мълчат, че мярката е временна и че списъкът със седемте страни е подготвен още от администрацията на Барак Обама, която правеше същото, но без много шум.\nСлед женския марш срещу Тръмп във Вашингтон журналистката Асра Номани решава да изясни кой е дал парите за протестната акция. Оказало се, че повече от 50 организации, които участваха в демонстрацията, получават финансиране от джоба на милиардера Джордж Сорос.\nАсра Номани обяснява: „Първоначалните данни, които открих сочат, че Сорос финансира или има близки отношения с 56 от партньорите в протестния марш, включително главните – движението за абортите Planned Parenthood и Националния съвет за отбрана”.\nФондация „Отворено общество” на Сорос се опита да опровергае журналистката, но междувременно изскочиха нови данни, че именно той стой зад атаките срещу Тръмп, отбелязва НТВ.\nОще същият ден, когато влез в сила Указа за ограничаването на влизането, няколко обществени организации, подадоха иск в съда срещу Тръмп. Сред тези организации са: „Международен проект за помощ на бежанците”, „Национален център за подкрепа на имигрантите”, „Американски съюз за граждански свободи”.\nВсички те, по данни на Breitbart News, също се финансират от Джордж Сорос, който през последните години е похарчил за различни имиграционни програми над 80 милиона долара.\nСорос, между другото и не крие, че желае всякакви злини на новия президент на САЩ. „Аз го наричам самозванец, престъпник и бъдещ диктатор, но такъв той няма да стане, защото съм уверен, че конституцията на САЩ е достатъчно силна и разделението на властите работи.\nЛично аз съм убеден, че той няма да постигне нищо, но не заради такива като мен, а заради това, че идеите с които оперира, противоречат сами на себе си”, пророкува милиардерът.\nТой има достатъчно сериозен повод за мъст, защото заради провала на фаворитката му Хилари Клинтън на президентските избори Сорос загуби над 1 милиард долара.\nБившия съветник на Доналд Тръмп Роджър Стоун смята, че инвестирайки в протестните митинги, Сорос се опитва да дестабилизира ситуацията в САЩ, за да докара на власт свой човек.\n„За мен е очевидно, че Сорос подстрекава хората към насилие, той им плаща, за да го правят. Това е престъпление. Ако той подстрекава хората да заплашват президента, то това е престъпление и според мен в тази страна трябва вече да повдигнат обвинение на г-н Сорос, ако това не го направят първо в Унгария. Защото той разпалва цветни революции по цял свят”, посочва политологът Роджър Стоун.\nВ родината на Сорос – Унгария, вече върви кампания за забрана дейността на фондациите му. В Македония, Холандия и Чехия също започнаха да се интересуват какви цели всъщност преследва в финансистът на тяхна територия, обобщава НТВ.\nЕтикети:американски, журналисти, Протестите, Сорос, Тръмп, финансирани\nТръмп подписа заповедта за черния списък, въпреки протестите\nян.. 30 Свят, Топ новини no comments\nГражданите на седемте мюсюлмански държави, които американският президент Доналд Тръмп постави в черния си списък, но които притежават зелени карти, ще могат да влизат в САЩ. Това съобщава американския вестник Ню Йорк Таймс, позовавайки се на Белия дом.\nТе обаче ще бъдат подлагани на по-сериозни проверки, влизайки на територията на САЩ. Става дума за граждани на Судан, Сомалия, Иран, Ирак, Сирия, Либия и Йемен.\nС направеното уточнение голяма част от критиките към заповедта на Тръмп биват успокоени.\nВсе пак много европейски и световни лидери разкритикуваха решението на Тръмп, което включва още временна забрана за прием на бежанци от тези мюсюлмански страни. Защитниците на президента обаче изтъкват, че във всяка една от тях, с изключение на Иран, няма нормално функциониращо правителство, с което САЩ да работи при издаване на документи и визи.\nПо данни на Министерството на вътрешната сигурност 109 души са задържани на най-големите американски летища. На 173-ма не е било разрешено въобще да се качат на самолети за Съединените щати.\nУказът на Тръмп претендира да защити страната от проникване на чуждестранен тероризъм и е в синхрон с предизборното му обещание да затвори Съединените щати за мюсюлмани.\nВ ситуация на хаос, объркване и граждански протести по големи летища в САЩ, американското Министерство на вътрешната сигурност не успя да изясни нещата. То обяви в неделя, че администрацията ще се съобрази със съдебните разпореждания, но указът на президента остава в сила и ще се изпълнява.\nСенаторът републиканец Джон Маккейн, който е шеф на комисията по отбрана, коментира в неделя, че президентският указ създава объркване и предизвиква въпроси.\nСпоред него имиграционната забрана вероятно ще помогне на пропагандата на „Ислямска държава“. В интервю пред Си Би Ес той запита защо сред седемте страни, цитирани в указа, присъства Ирак, където американски военни сили водят битка съвместно с иракската армия срещу „Ислямска държава“.\nЛидерът на републиканското мнозинство в Сената Мич Макконъл каза, че САЩ трябва да прилагат „внимателно“ указа. Пред Ей Би Си той посочи, че е „добра идея“ да се затегне проверката на пристигащите имигранти, но добави: „Важно е да се помни, че някои от нашите най-добри ресурси в борбата срещу радикалния ислямски тероризъм са мюсюлманите – както в нашата страна, така и в чужбина. Ние трябва да внимаваме, правейки това“.\nВ неделя бяха планирани протести поне в седем градове на САЩ: Орландо, Бостън, Филаделфия, Атланта, Сиатъл, Вашингтон и Чикаго – предимно по летищата. Преди ден протести срещу политиката на Тръмп се проведоха на осем големи американски летища.\nВ отговор Тръмп заяви, че правителството е „тотално подготвено“ за забраната. „И на летищата, и навсякъде мерките имат много добър ефект. Ще имаме много, много стриктна забрана и екстремни проверки, каквито трябваше да бъдат въведени още преди години“, каза президентът в събота.\nРедица европейски лидери, както и премиерът на Канада, се противопоставиха на имиграционния подход на Тръмп, заявявайки, че тероризмът няма националност и не това е начинът за борба с него. Ръководителите на най-големите в света технологични компании като Apple, Google и Facebook също осъдиха политиката на Тръмп.\nСъбуждайки се в неделя, той започна да им отговаря в Туитър, давайки да се разбере, че не възнамерява да отстъпи.\n„Нашата страна се нуждае от здрави граници и екстремни проверки, сега. Вижте какво се случва из цяла Европа и, в крайна сметка, по целия свят – ужасна бъркотия!”, коментира той.\nПрезидентът насочи гнева си и към критични медии, като този път на прицел отново беше авторитетният „Ню Йорк таймс“. Според него изданието „се проваля“ и тиражира „фалшиви новини“, но той се надява, че някой ще купи вестника или „ще го управлява достойно или ще го остави да фалира с достойнство“.\nРазпореждането на президента Тръмп остава в сила- забраната за придвижване остава забрана, а американското правителство си запазва правото от отзовава визи по всяко време, ако това се налага от съображения за националната сигурност или сигурността на гражданите, се казва в съобщение на Министерството на вътрешната сигурност, публикувано на сайта му.\nПосочва се също, че указът на президента засяга само неголяма част от чуждестранните туристи и се явява първа стъпка към възстановяване на контрола над американските граници и националната сигурност.\nМинистерството отбелязва, че годишно в САЩ пристигат около 80 млн. туристи:“Вчера по-малко от 1% от над 325 хиляди чуждестранни туристи, пристигащи всекидневно, бяха засегнати от въвеждането на повишени мерки за сигурност“.\nСтарши съветникът в Белия дом Стивън Милер заяви също така, че решението на окръжен съд на Ню Йорк „по никакъв начин не възпрепятства изпълнението на президентския указ, който остава в сила изцяло“.\nЕтикети:''черния списък'', заповедта, подписа, Протестите, Тръмп\n20 г. от протестите и погрома над парламента на 10 януари 1997-а\nян.. 11 Минало, Общество, Топ новини no comments\nНавършват се 20 години от драматичните събития пред сградата на Народното събрание, които доведоха до свалянето от власт на социалистическото правителство на Жан Виденов.\nПрипомняме, на 10 януари 1997 г. беше организирано протестно шествие пред Народното събрание, което завърши с обкръжаване на сградата и опит за погром и палеж. При сблъсъците имаше и леко ранени. Това беше най-бурният епизод от всекидневния уличен натиск, започнал още в края на 1996 г., за пълно оттегляне на БСП от властта след управлението на Виденов.\nЕтикети:10 януари 1997-а, 20 г., парламента, погрома, Протестите\nДимитър Узунов скочи на Христо Иванов: Той стои зад протестите на съдиите от СРС\nдек.. 12 Общество no comments\nПредставляващият Висшия съдебен съвет (ВСС) Христо Узунов обвини бившия правосъден министър Христо Иванов, че стои зад протеста на съдиите от Софийския районен съд (СРС). Узунов призна, че той е изпратил съобщението на шефа на СРС Методи Лалов да не изкарва съдиите на улицата, но го обвини, че разказал за това.\n„Някак си не е мъжкарско човек да изкарва съобщенията на другия. Аз не бих го направил“, каза Узунов, след което показа цялата кореспонденция между двамата. След това представляващият ВСС насочи вниманието към Христо Иванов.\n„Христо Иванов непрекъснато политиканстваше на заседателната зала на ВСС и накрая стана политик“, заяви Узунов. Той съди за обвързаността на бившия министър с протеста заради фразата „институционална подкрепа“, която била често използвана от Иванов. Именно липсата на необходимата институционална подкрепа от ВСС бе посочена като една от основните причини за протеста на СРС.\n„После, като видях кои протестират – познатите лица от „Протестна мрежа“… после установих, че г-н Христо Иванов сформира партия… и за мен пъзелът се нареди“, посочи Узунов. Той отбеляза и че съдиите били протестирали в деня, в който се навършвала една година от подаването на оставка на Иванов и в който той обяви началото на нов политически проект.\n„Това са лакардиите на г-н Христо Иванов. По времето на неговия мандат да е решен някой проблем? Няма такъв случай“, заяви още представляващият ВСС. Той добави, че Иванов сам бил посочил „неговия човек във ВСС“ – Калин Калпакчиев. Изтъкна, че той е председател на комисията по натовареността и в тази връзка го обвини, че не е свършил нищо по отношение на натовареността на съдиите, защото „всички предложения от тази комисия ние сме ги приели“.\nТой добави, че със сегашните си изявления Иванов е дал да се разбере, че неговият човек във ВСС е Калин Калпакчиев. „Съдебната система се управлява трудно, особено в условията, когато определена група олигарси се опитват да я овладеят”, подчерта Узунов пред bTV.\nТой коментира и учредяването на новия политически проект на бившия правосъден министър. „На последните редове видях един мъж с розови червени бузки. Той каза, че бил привлечен от този проект, може би ще го финансира чрез неговите медии.\nЕтикети:Димитър Узунов, Протестите, СРС, съдиите, Христо Иванов\nИнтервю с ловецът на бежанци Динко Вълев\nокт.. 08 Анализи и коментари, Общество no comments\nДинко Вълев се съгласи да даде интервю в навечерието на голям протест, който негови „колеги“ – националисти готвят във София, Бургас и Велико Търново. Той разкри, че е направил нова плоча, която ще занесе в Македония и ще я постави на мястото, където журналистът Миленко Неделковски разби предишната. Динко Вълев разкри още, че с него са водени преговори за ВИП брадър, но е отказал.\n– Как бихте коментирал изтъпленията на македонския журналист Миленко Неделковски?\n– Действията на Миленко Неделковски граничат с варварство. Жално ми е че може да има толкова озлобени хора спрямо българския народ. Тъй като е журналист аз очаквам доста по разумни действия от негова страна, а такива тотално липсваха. Това беше и причината, заради която главно направих нова плоча, която да занеса.\n– Някои виждат във вас герой, други ви критикуват, но какво решение виждате с мигрантите?\n– Аз още отдавна бях предложил да се направи граждански отряд от доброволци, които да пазят границата, но това и така не се случи. Доста често получавам съобщения за нападнати от имигранти хора, де от Варна, де от Австрия, де от Германия. Истината е, че трудно бих могъл лично аз да помогна на всеки един от тях, но ако има повече като мен, със сигурност каузата би била доста по-достъпна.\n– В София тече изкупуване на имоти в центъра от бежанци, хора, живеещи там, се оплакват, че ги нападат. Ваши съратници твърдят, че затворите и арестите са пълни с българи, които нямат никаква вина, освен тази, че са защитили други българи от мигранти, как ще коментирате това и знаете ли и за други такива случаи?\n– Вярвам, че не всеки от бежанците е опасен, но все пак измежду стотиците хиляди хора, които са пресекли границата се намират и няколко такива маргинални, които провокират нападенията. Относно арестите, познавам българин, който е бил задържан за 24 в ареста и буквално се е молил да не го тикнат в килиите с бежанците. В крайна сметка е останал да нощува върху пейката и е бил безкрайно благодарен на полицаите, че не са го затворили с имигрантите.\n– Говорите за доброволните отряди и те наистина действат. Това ли е спасението и чувствате ли се неудобен?\n– Станах неудобен, понеже се бъркам в на доста хора интересите. Примерно bTV първо ме нарекоха герои, после ме извикаха в студиото си за да ме плюят. И за ВИП Брадър ме викаха, но като прочетох договора, разбрах, че ще бъда една марионетка в ръцте на продуцентите и за това отхвърлих офертата им.\n– Какво точно ви предложиха, за да участвате във ВИП брадър?\n– Предлагаха ми една солидна сума пари, но общо взето там щях да бъда задължен да играя по свирката на продуцентите. Убеден съм, че щяха да искат да ме очернят и това беше и главната причина да откажа участието си.\n– Напоследък се коментира, че каналите за бежанци на практика са наследили предишните, през които се трафикираха наркотици. А също, че тези канали се ръководят от хора, принадлежали преди към някогашните мутренски структури, така ли е?\n– Не мога да потвърдя за нарко трафикантите, но това което знам със сигурност, е че бизнесът с прекарване на бежанци е не по-малко печеливш. Тъй както наркотиците и той също е незаконен, аз намирам много смисъл в нещата, които Вие казвате.\nЕтикети:бежанци, Динко Вълев, интервю, Ловецът, навечерие, националисти, Протестите\nОфициални искания на протестите на 07.10.2016 г.\nсеп.. 26 Общество, Топ новини no comments\nОфициални искания на протестите на 07.10.2016 г.. София(20ч. Храм „Св. Неделя“ за шествие до Лъвов мост) и в Бургас(19ч- пл.“Тройката“) и Подкрепете ни в нашите справедливи НЕПОСРЕДСТВЕНИ искания :\n1. Искаме да бъдат незабавно затворени границите ни за мигранти. Да бъде изградена стена по примера на Македония. Предвид наплива на хиляди нашественици ,да бъде изпратена армията с тежки машини да охранява границата , а на войниците да бъде заповядано да бранят границата с цената на живота си…Както и да бъдат направени законови гаранции , които да защитават граничарите, които съвестно са опазили границата ни. Да не бъдат разследвани и съдени !\n2. Да бъдат обискирани всички джамии, ЗАЩОТО Е ОБЩЕСТВЕНА ТАЙНА , ЧЕ СА СКЛАДОВЕ ЗА ОРЪЖИЯ И ПРИ СИГНАЛ МОГАТ ДА ВЪОРЪЖАТ ИСЛЯМСКИТЕ ЕКСТРЕМИСТИ, НАВЛЕЗЛИ СКОРО В РОДИНАТА НИ КАТО „БЕЖАНЦИ“ = МИГРАНТИ !\n3. ДА се внесат поправки в закона по посока увеличаване на предвидените по НК наказания за прекарване на лица през границата , включително и наказанията за незаконно преминаване на държавната граница за самите прекарани лица така, че теоретично да е невъзможно дори да постановяват условни осъждания, които сега се налагат на 99% от каналджиите. Наложително поради повишената в десетки пъти обществена опасност на деянието през последните години поради масовостта на явлението.\n4. Искаме да бъде разпределени полицейските сили в страната според концентрацията на тежки престъпления. В този ред намисли да се създадат нови полицейски управления в малки населени места със завишени нива на битовата(циганската) престъпност. Да бъдат защитени нашите възрастни сънародници по селата. Нашите майки и бащи, баби и дядовци, а не хрантутниците в Парламента.\n5. Да бъдат преразгледани всички документи и производства по издаване на документи за право на убежище или пребиваване от 2012 г. до сега. За тези ,на които са дадени неоснователно убежище или право на пребиваване – 95% от случаите, да бъдат експулсирани или депортирани НЕЗАБАВНО в страната им по произход или в страната през , която са навлезли в България. Всички длъжностни лица виновни за издаване на невалидните или недействителни документи – съдени и осъдени на ефективен затвор.\n6. Да бъдат закрити всички Бежански/ мигрантски центрове и да бъдат изнесени само тези, за които е невъзможна депортация – в граничната ивица – в лагери от закрит тип, поне на 15 км от първото населено място, с тапа за мобилна комуникация и под надзирателство на специална охрана включваща и представители на доброволци по места.\n7. Република България да наложи едностранно вето върху изпълнението на поетите задължения на страната по Дъблинския регламент. Правен акт, по силата, на който страните в западна Европа са ни върнали над 50 000 нелегални мигранти, като първа държава-членка на ЕС , където са регистрирани мигрантите. Това се случва често, когато те извършат престъпление в западна Европа !\nкомандир на Цивилни отряди за защита на жените и вярата\nСъбития: София, Бургас\nЕтикети:07.10.2016 г., искания, официални, Протестите\nПроф. Овчаров видя икономически интереси зад протестите срещу Рашидов\nюли. 10 Общество no comments\nЗад протестите пред Министерство на културата може да стоят чисто икономически интереси, свързани с отпускането на средства за реставрацията на културни паметници. Това каза археологът проф. Николай Овчаров, цитиран от „Фокус“ по повод скандала около предаването „Денят започва с култура” по БНТ, в което бяха отправени критики към промените в Закона за културното наследство и последвалия отговор от страна на министъра, в който той посъветва водещият на предаването да не иронизира държавата, която му плаща заплатата.\n„Във връзка с така наречените бутафории, към които кресливата групичка пред Министерството на културата непрекъснато взема отношение през последната година – става дума за европейските проекти по Програма 3.1 към Министерството на регионалното развитие, които вече приключиха. Това са около 100 проекта за около стотина милиона лева, чрез които бяха реставрирани много обекти в страната с оглед развитието на културно-историческия туризъм“, обясни проф. Овчаров.\n„Сега предстои вторият етап от финансирането на тези паметници, който е значително по-голям – около 300 млн. лв. Още не са пуснати тези пари и това ще бъде последният етап, повече няма да има. По тази причина аз много се съмнявам, че зад всички тези т.нар. протестърски движения стоят чисто икономически интереси. Както беше казал класикът „Ако не става дума за пари, става дума за много пари”. В случая не е случайно, че се появяват хора, които викат, крякат и то в момент, когато ще се разпределят още много по-големи пари“, коментира още той.\nПо думите му при реализираните до моменти проекти има грешки и никой не отрича това, но има и много добри примери като софийското Ларго, създаването на инфраструктурата на Перперикон, преславският проект, в който направихме нов облик на дворците на Цар Симеон, реставрирането на крепостта при Мезек, Хисаря и много, много други.\n„Има десетки такива примери. Естествено обаче добрата новина не е новина, за това тези 40-50 кресливи души, професионални протестъри, както самите те се наричат, се хващат именно с лошото.В повечето случаи това са хора с не удовлетворени амбиции, а може би има и чисто финансови интереси, все пак виждаме точно кои медии застават зад техните протести и ги тиражират. При софийското Ларго бяхме на границата да изпуснем над 10 млн. лв., ако тези протести бяха успели“, посочи той.\n„Моето мнение е, че това са неудовлетворени хора, които по някакви причини не са били включени или просто не харесват собствения си живот и т.н. Тоест най-вероятно става дума за едно позициониране по отношение на тези нови средства. Важното е обаче всички тези проекти да станат и България не само да не връща пари, а и да усвои средства, за да развиваме културно-историческия туризъм“, каза още проф. Овчаров.\nЕтикети:Веджи Рашидов, икономически, интереси, Протестите, проф.Овчаров\nОсъдиха двама младежи, млатили се с полицаи на протестите в Раднево\nДвама младежи бяха осъдени от Районния съд в Раднево за нанасяне на леки телесни повреди на четирима полицаи по хулигански подбуди. Полицаите бяха нападнати на 4-и май, по време на гражданските протести след побоя между българи и роми в центъра на града.\nЕдиният младеж получава условна присъда от пет месеца лишаване от свобода с една година изпитателен срок, другият е с наказание „пробация“ за срок от шест месеца. И двама са признати за виновни затова, че са нанесли леки телесни повреди на полицаи от Областната дирекция на МВР в Стара Загора. Присъдите са постигнати след споразумение между прокуратурата и адвокатите на обвиняемите и са окончателни.\nПо делото е установено, че на 4 май около 22 часа в Раднево група младежи са съборили железни заграждания, поставени за охрана на обществения ред и се опитали да влязат в ромския квартал „Кантона“. След като са били спрени от полицията, те започнали да хвърлят срещу тях камъни, парчета от асфалт и други предмети, при което са били ранени четирима служители от Специализираните полицейски сили към Областната дирекция на МВР в Стара Загора.\nЗа периода от 5 до 11 май Районната прокуратура в Раднево е образувала още шест досъдебни производства спрямо лица за хулигански прояви.\nЕтикети:двама, младежи, млатили, осъдиха, полицаи, Протестите, Раднево\nБитите в Раднево за протестите: Бием се българи с българи, а циганите си остават ненаказани\nмай. 10 Общество no comments\nДоживотен затвор за биячите си поискаха пребитите в Раднево младежи. Цветелин Кюстендилски и Георги Николов бяха изписани от болницата вчера. Най-тежко пострадалият младеж, който претърпя операция след засягане на белия дроб, продължава да се възстановява в болницата. Цветелин и Георги са с цепнати глави и хематоми, съобщи Би ти Ви.\nС бухалки, колове и ножове ни биха, разказаха още двамата. Те описаха и то„но какво се е случило – колата с ромите била в тяхното платно, спорът бил дали тя да отстъпи 2 м назад, за да даде път на колата с 3-мата младежи. Сурай слязъл от колата си и отишъл да се разправя. Цветелин и Георги признаха, че тогава е имало размяна на удари. Салим пръв ударил Георги, той обаче слязъл от колата, отвърнал и го погнал през близка градинка. Там се спънал и се отказал повече да го гони. „Постъпих дори джентълменски и го оставих да си стигне до колата“, разказва младежът.\nПосле ромският тартор събрал подкрепление и дошъл да мъсти. За такъв опит за убийство трябва смъртна присъда, но понеже у нас няма, тогава доживот, отсече Георги.\nМладежите отрекоха да са имали предишни отношения с ромите, които да разчистват. Познавали обаче някои от фитнеса, където тренират, защото Раднево е много малък град и няма как да не се знаят. „Другите им знам имената, ама чак да се познаваме и да си ходим на гости…“, разказа още Георги.\nСурай, който е баща на биячите, е тартор на ромската махала.По никаква причина не сме имали контакт с това лице, възмутиха се двамата от твърдения, че те били замесени в наркотици и делели нещо с него. Чували сме твърдения, че той с това се занимава, няма как да знам, само предполагам, обясни Николов. Знаели и за политически връзки – осигурявал гласове на определени партии. Скандалната фамилия, от която се оплакват и останалите роми в Раднево, в момента се е изнесла.\nВ шествията в Раднево, продължаващи повече от седмица след побоя, участват и хора от Гърмен, където подобни сблъсъци с циганите избухнаха преди година.\nБитите младежи призоваха участниците повече да не се бият с полицаите. „Тъй се бием българи с българи, а циганите си остават ненаказани“, каза Георги.\n„Да узаконим протеста и да си имаме изисквания“, призова останалите участници пък Цветелин, но отказа да посочи какви искания ще издигнат и под каква форма ще продължи възникналата спонтанно гражданска инициатива. Ще се разбере, каза той. Засега исканията им били съдът да си свърши работата.\nЕтикети:Бием, Битите, българи, ненаказани, Протестите, Раднево, циганите\nмай. 06 Общество no comments\nТри бунта срещу роми се готвят в София за петък – в кварталите „Орландовци“, „Малашевци“ и „Христо Ботев“. Организацията става по Фейсбук, като целта е да бъдат респектирани хората от гетата. Вече са факт и първите арести заради скандала, пише в. „Телеграф“.\nПоводът са безредиците в Раднево.\nЗа да не се допускат мелета и кръвопролития, от СДВР са решили да пратят по няколко полицейски взвода, жандармерия и униформени от Специализираните полицейски сили в трите квартала.\nПървият протест срещу ромите е насрочен за 13 ч в Орландовци, следва друг от 15 ч в „Малашевци“, става ясно от кореспонденция в социалната мрежа.\n„Ако протестът е мирен, ще се включим, но не искаме кръв“, коментираха жители на „Орландовци“. В интернет обаче градусът на напрежението е доста по-горещ.\nКъсно в сряда вечерта няколко човека бяха арестувани в квартал „Христо Ботев“ след разправия и нападение над униформени, дошли да ги усмиряват.\nЕтикети:арестувани, напрежението, Протестите, първи, Раднево, расте, София\nПротестите в Раднево ескалират! Жандармерия пътува към града\nмай. 05 Общество, Топ новини no comments\nВътрешното ведомство изпраща подкрепление от София към Раднево. Колони от 4-5 буса на МВР пътуват по магистрала „Тракия“. Те са пълни с жандармеристи, съобщава „Стандарт“. МВР се готви за още една тежка вечер на протести – с подкреплението от жандармерия към Раднево пътува и водно оръдие.\nПротестите в града ескалираха. Пътен инцидент, завършил с побой, доведе до протестните действия, след като рокери организираха протест срещу ромите в града. Демонстрацията обаче премина кърваво. Трима полицаи пострадаха снощи, ранени има и сред протестиращите.\nНапрежението в града продължава и днес, а МВР засилва присъствието си.\nЗа снощната агресия има двама задържани – срещу тях вече са образувани бързи производства. Първоначално шествието срещу ромите в Раднево потегли спокойно – под звуците на патриотични песни. По информация на някои медии в него са участвали над 2000 души.\nС напредването на вечерта обаче част от демонстрантите се опитаха да пробият полицейския кордон и да нахлуят в ромската махала, търсейки саморазправа. Камъни и бутилки полетяха към служителите на реда. Жителите в махалата бяха предварително евакуирани, а токът спрян. Кметът на града обяви, че по домовете си са останали само 50-тина души.\n„Имаше няколко ситуации на протеста снощи, които доведоха до това напрежение. След като прокуратура и съд не са свършили навремето работата, се стигна до там, че тези хора безнаказано и безцеремонно се изживяват като хора, които трябва да раздават правосъдие.\nНе може да отиваш по този начин и да пребиваш и буквално да убиеш млади хора, затова че някой ти позволява“, обяви кметът на Раднево Таньо Танев, цитиран от Дарик.\nКървавите размирици в Раднево настъпиха след също толкова агресивен инцидент – отнето предимство на пътя в града предизвика няколко роми да нападнат водача на другия автомобил и спътниците му. В резултат един от младежите е с опасност за живота, а двама са сериозно ранени. В побоя е използван нож, както и бухалки, припомня „Стандарт“.\nИзвършителите са задържани и са в ареста – срещу тях се води разследване за опит за умишлено убийство и причиняване на средна телесна повреда.\nЕтикети:града, ескалират, жандармерия, Протестите, пътува, Раднево\nЛичните лекари спират протестите, но остават в стачна готовност\nапр.. 02 Общество, Топ новини no comments\nЕфективните протести на общопрактикуващите лекари в цялата страна ще бъдат прекратени, но медиците остават в стачна готовност, съобщи БНТ.\nТова решиха делегатите на националната срещата която се проведе е във Велико Търново, след повече от 12 часа обсъждане при закрити за медиите врата. Медиците заявиха още, че на 6 април застават зад колегите си в националния протест, готвен от Българският лекарски съюз, но всеки лекар сам ще избира дали да присъства на него.\n„Засега преустановяваме протестите“, заявява пред „Труд“ д-р Любомир Киров, председател на Сдружението на общопрактикуващите лекари в България.\nОт сдружението заявиха в позиция, че протестите са довели до диалог с Министерството на здравеопазването, който е „изключително важен“.\n„За да не бъдат нашите пациенти заложници при решаване на натрупаните проблеми и за да продължи започнатият диалог без натиск от никоя от страните и при нормални условия, от понеделник преустановяваме ефективните протестни действия, организирани от НСОПЛБ. Оставаме в протестна готовност“, пише в позицията.\nЕтикети:готовност, Личните лекари, Протестите, спират, стачна\nПолицейска съпруга с кърваво писмо за протестите!\nное.. 06 Общество no comments\nВъзмутена варненка, женена за полицай, написа разтърсващо писмо, за да изкаже своята гледна точка. „Стига глупости! Знаете ли как мъжът ми изхранва семейство с 520 лева на месец“, пише съпругата на униформения служител на МВР, цитирана от „Петел.Бг“\n„Здравейте, казвам се Даниела Симеонова. Аз съм съпруга на варненски полицай. Искам да изкажа категоричното си възмущение от по-скоро объркваща информация, за това колко взема на месец един полицай“, пише читателката.\nСпоред нея не е правилно да се публикуват и дават за пример разчетите на месечната заплата на български полицай, още повече с толкова голям стаж – 30 години. В системата на МВР почти няма редови полицаи с толкова голям стаж. Повечето от тях вече са пенсионирани или предстои да бъдат след толкова години служба. „Основната заплата не е 663 лв., около 520 лв. е, но в никакъв случай не и повече“, категорична е Симеонова. По думите й, прослуженото време за полицай с толкова голям стаж може и да е 265 лв. Униформените, които масово са заети в сектора, имат стаж между 5 и 10 години, което автоматично сваля тяхната добавка прослужено време на около 89 лв.\n„Не е вярна и информацията, че се плаща за извънреден труд. Няма такива бонуси за редовите униформените. Полицаите не получават и от посочените около 50-ина лева други добавки!“, твърди съпругата на полицая.\nВъзмущението й не е само заради орязването от бонуси! Ограниченият бюджет за гориво принуждава голяма част от полицаите да използват личните си автомобили и за работа, като примерно да стигнат до адреси, за да връчат призовки на граждани. Тези неща не се виждат от обикновените хора, още повече от ръководството на МВР и никой не зачита, че са за сметка отново на униформения и се ощетява семейния бюджет, роптае Симеонова.\nПо думите й полицаите са тези, които сами и за своя сметка трябва да си осигурят копирна хартия, необходима за набирането на жалби, преписки и други документи.\n„Как да коментирам и факта, че моя монитор стои на бюрото на мъжа ми в Районното управление, а компютърът е негов?! Лятото сами си осигуряват вентилатори за разхлаждане на задушните стаи, където температурите стигат до 40 градуса, а като се прибави и неприятната миризма… Освен техниката, необходима за работа липсват и нормални условия на труд“, допълва възмутено Симеонова.\n„Няма как да остана равнодушна към всичките обиди и спекулации, които се изписаха и изказаха за полицаите. Да, сред тях и такива, които са корумпирани, но недейте да слагате всички под общ знаменател, защото „издънки“ има във всички прослойки на обществото и администацията.\nДруг е въпросът, че ако заплатите им бяха по-конкурентни на пазара и още повече се плащаха в определения срок без забавяне, можеше и да няма толкова полицейски рушвети, за които се жалват повечето хора. Реално, полицаите не са вземали заплати от месеци, а също като останалите българи са притеснявани от банки, ВиК и други дружества за неплатени сметки… Ние, вкъщи, почти изнемогваме в ежедневието. Същевременно са подписали декларация, че нямат право да работят на второ място. Е, някой от всичките онези роптаещи, ще ми обяснили ли как трябва да оцеляваме с малко дете?!\nЕтикети:кърваво, писмо, полицейска, Протестите, съпруга\nКЕВР вдигна тока за бизнеса въпреки протестите\nюли. 31 Икономика, Топ новини no comments\nЦената на електроенергия за битовите потребители намалява средно с 0,11%, добавката „Задължение към обществото“ става еднаква за битовите и стопанските потребители и ще бъде 38 лева. Това реши КЕВР преди минути, съобщи bTV.\nОчаква се решението на регулатора да бъде публикувано на сайта му до час. Новите цени влизат в сила от 1 август 2015 година и ще бъдат в сила до 30 януари 2016 година. Изменението на битовите абонати на ЧЕЗ е с 0,63% по-малко, на ЕВН – с 0,44% по-малко, на Енерго ПРО с 1,05 % по-голямо.\nЕтикети:бизнеса, вдигна, КЕВР, Протестите, тока\nМного от задържаните по време на протестите в Атина са чужденци\nюли. 17 Свят no comments\nПовечето участници в протестите срещу мерките за икономии в Атина, проявили агресия и задържани от полицията, са чужденци. Най-малко 14 души от задържаните в сряда вечерта са поданици на други държави, пише в. „Индепендънт”.\nСпоред изданието, сред закопчаните има четирима германци, трима поляци, двама французи. Останалите са от Австралия, Украйна, Италия, Албания и Холандия.\nСпоред местни медии задържани в ареста са останали 25 от 38-те задържани по време на протеста. Срещу тях са повдигнати обвинения във вандализъм и нападение.\nХиляди недоволни граждани се събраха пред парламента в сряда вечерта, разочаровани от правителството на Гърция. Обстановката в града ескалира, а събралите се започнаха да хвърлят коктейли „Молотов“ по полицията и сградата на парламента. В отговор органите на реда прибягнаха до светошумови гранати и сълзотворен газ.\nДемонстрантите бяха най-недоволни от промените в пенсионната система и повишаването на данъците.\nЕтикети:Атина, задържани, Протестите, чужденци\nМосков съзря дългата ръка на Москва зад протестите срещу съдебната реформа\nюли. 15 Политика no comments\nДумите на Бойко Борисов, че съдебната реформа е в интерес на всички, са абсолютено верни. Никой от Реформаторския блок, обаче, не е отправял реплики към ДПС, че са „психически луди”. Това обясни в сутрешния блок на Нова телевизия министърът на здравеопазването Петър Москов, който е част от Реформаторския блок.\n„И ГЕРБ и Реформаторския блок искат реформата. Това искат 80% от българите”, посочи той. Министърът, обаче, е притеснен, че тази реформа се обвързва с ориентацията на България в международен план. По думите му, на плакатите на протестиращите срещу съдебната реформа вчера пишело „Пречат ни да обичаме Русия тези, които искат да направят съдебна реформа”. „Както казват в махалата, мерси му викам аз на такова любене”, коментира той.\nСпоред него, ако съдебната реформа е залог за геополитическата ни ориентация, тогава наистина всеки трябва да се определи къде стои в това отношение. На въпрос дали вижда намесата на Русия в тази сфера, той отговори: „Ами то си го пише и на плакатите и в клипа”.\n„Тежко е да трябва да прехапваш себе си, за да бъде свършено нещо. Това е причината хората да гласуват за хора като Радан, като мен, като Борисов”, каза още министърът.\nПетър Москов съобщи, че днес представители на Реформаторския блок, включително и той самият, ще се срещнат с ДПС. Срещата била договорена по инициатива на Радан Кънев преди две седмици и не е провокирана от думите на Борисов, че тонът към опозицията трябва да бъде по-мек и може би трябва да й бъдат поднесени извинения.\nВръщайки се на темата за протеста и намесването на Русия в дебата, Москов заяви: „Давате ли си сметка колко страшно става? Тук вече има разделителна линия. Обичаме ли Русия и показваме ли, че обичаме Русия като не правим съдебна реформа?”.\nЗдравният министър увери, че не само Реформаторския блок, но и депутатите от ГЕРБ полагат усилия да убедят опозицията да подкрепи предлаганите промени.\nЕтикети:Москва, Москов, Протестите, ръка, съдебната реформа\nАнализаторът Робъртс: Чрез протестите в Ереван САЩ се прокрадват към Москва\nюни. 25 Анализи и коментари, Свят no comments\nПротести в Ереван\nПротестите в арменската столица Ереван със сигурност ще бъдат използвани от САЩ за своите цели, пише в блога си американският политолог Пол Крейг Робъртс. Протестът може и да е легитимен, допуска Робъртс, обаче ситуацията отново изглежда така, сякаш в нея е намесена американската организация „Национален фонд за демокрация”, призвана да изкара на улиците на Ереван доверчивите студенти, съставляващи по-голямата част от протестиращите.\nДаже това да е безобиден протест с чисто икономически подбуди, Вашингтон се намесва в него, за да го подчини на своите интереси и цели, счита анализаторът.\nСпоред него, с помощта на „цветни революции” или като в Украйна благодарение на смяната на режима чрез преврат, Вашингтон заменя приятелските на Русия правителства със свои васали. И когато цялата периферия се окаже в ръцете на САЩ, Вашингтон ще се заеме с Русия.\n„След като руското правителство защити своите национални интереси и международни права, блокирайки намеренията на Вашингтон по отношение на Сирия и Иран, неоконсерваторите преместиха своето внимание от Близкия Изток на Русия” – пише Робъртс.\nСпоред него, на Русия ще позволят да съществува спокойно едва след като се съгласи да стане американски васал по примера на Европа, Канада, Австралия и Япония.\nСпоред политолога, мнозина влиятелни руснаци, които считат, че техният авторитет зависи от това, дали са част от западния свят, са готови да заменят руската независимост срещу благосклонното отношение на Запада. Именно на такива хора разчита Вашингтон и именно те се явяват враг на Русия, пише Робъртс.\nЕтикети:Анализаторът, Ереван, Москва, Протестите, Робъртс, САЩ\nЦиганите от Гърмен: Ще има война, ако протестите срещу нас не спрат! (ВИДЕО)\nюни. 22 Общество no comments\nГоце Делчев , България\nДа организират контрапротест още утре, ако и днес протестът срещу тях продължи. За това се заканиха ромите от циганския квартал на Гърмен. Утре те ще поискат разрешение от кмета Минка Капитанова за контрапротест, който да проведат в петък от 9 часа на площада в Гърмен.\n„Конфликтът ще прерасне във война, ако действията на българите срещу нас не престанат“, заявиха циганските тартори. Днес бе последният ден на ултиматума, който поставиха преди три дни, съобщава „Топ Преса“.\nЗа днес бе насрочена и пресконференция, на която жителите на Кремиковци обясниха какви ще са по-нататъшните им действия. Те искат спешна среща с вътрешния министър, както и събиране на доброволни дарения от жителите за набиране средства за жалване в Страсбург за приложената според тях расова дискриминация. Това бяха част от действията които възнамеряват да приложат жителите на квартала.\n„Ние не искаме нищо от ромите. Ние имаме искане към държавата да изпълни законовите си задължения – да се съборят незаконните къщи и незаконно настанилите се върху нашите имоти да ги напуснат. Докато не се случат тези неща, протестите ще продължат“. Това пък казаха от своя страна протестиращите българи от Гърмен.\nЕтикети:война, Гърмен, Протестите, циганите\nПодновиха протестите срещу циганите в Гърмен\nюни. 05 Общество, Топ новини no comments\nИнициативният комитет в Гърмен изненадващо поднови своите протести в четвъртък вечерта. Протестиращите дадоха ултиматум на община и държава до 18 юли да предприемат действия за събаряне на незаконните 124 постройки в ромския квартал „Кремиковци“ и за изселване на нелегално пребиваващите там роми, съобщава Novini.bg.\n„Смятах, че до тази дата няма да има протестни мероприятия. Но в общината бе внесено уведомление, че такива ще има за времето от 4 до 9 юни в часовете между 19,30 и 21,30 часа. Дадохме разрешение за тях“, каза кметът на община Гърмен Минка Капитанова.\nСтотина души се събраха на мирното шествие в четвъртък пред сградата на кметството. Множеството стигна до разклона за ромската махала, където все още има засилено присъствие на полиция и жандармерия.\nПротестите започнаха на 23 май, когато в улична война над 200 роми нападнаха няколко българи с камъни, дърва и ножове и раниха 8 души. Хората настояха да се спрат постоянните набези и кражби по домовете.\nБившият полицай Иван Кременлиев сподели, че е притеснен, че ромите отново ще започнат да я карат по старому. „Вече пуснаха конете си да газят и съсипват селскостопанските имоти на хората, скоро пак ще започнат и кражбите. Защото полицията пази тях, а не нас и имуществото ни“, попита той.\nЕтикети:Гърмен, Подновиха, Протестите, ромите\nДомашен арест за водача на протестите в Гърмен Андон Балтаджиев\nмай. 30 Криминални no comments\nПредседателят на НПО „Гражданска активна съвест“ и активен участник в протестите в Гърмен Андон Балтаджиев, който бе арестуван, бе пуснат от съда в Гоце Делчев под домашен арест. Той бе хванат от полицаи в четвъртък на път за Варна, съобщава „Стандарт“.\nКрай град Шумен е спрян за проверка и закаран в местното районно управление за разпит. Задържан бе по Закона за МВР до 24 часа. Той бе конвоиран в петък до Гоце Делчев, за да бъде привлечен като обвиняем за извършено престъпление по чл. 143, ал.1 – за принуда и подстрекателство, както и за хулиганство – непристойни действия, грубо нарушаващи обществения ред.\nДоказано е, че на 23 май вечерта в село Марчево е запалил огън с бензин на пътя между селото и съседното с Огняново и е употребил сила. По този начин е ограничил свободното придвижване на движещите се по това шосе граждани.\nСлед приключване на съдебното заседание Балтаджиев каза, че това е начин да бъде отстранен от организацията на готвения голям протестен митинг в размирната община Гърмен, който е насрочен за 2 юни. Защото извършил деянието на 23 май, а е заловен 5 дни по-късно, без да се е укривал от органите на реда. Той е осъждан 12 пъти за престъпления от общ характер – 4 пъти за кражби, 2 пъти за отправяне на закана за убийство и 2 пъти за управление на МПС без правоспособност. Осъждан е и за хулиганство, принуда и унищожаване и повреждане на чуждо имущество. последното му наказание е за противозаконно пречене на орган на властта да изпълни задълженията си. На 24 юли миналата година е изтърпял присъдата си по това престъпление – пробация. Отчита ги като грешки на младостта.\n„Сигурен съм, че е политически натиск, няма какво друго да е, такива бързи реакции, такова експресно довеждане до Гоце Делчев, такива бързи обвинения и то със закъснение, защото това, което ме обвиняват, че съм подстрекавал хората и съм запалил символичен огън на пътя стана преди 6 дена, до сега къде спаха?“, коментира мъжът.\nДокато се гледаше неговата мярка, в друга зала на съда решаваха съдбата и на обвиняемия ром Митко Райков, участник в побоя над българи, довел до протестите в Гърмен.\nСъдия Стефан Шарланджиев определи за него най-тежката мярка за неотклонение – „задържане под стража“. Той е обвинен за едро хулиганство и причиняване на лека телесна повреда по хулигански подбуди. Има богата криминална хроника – осъждан е 8 пъти за извършени престъпления от общ характер – 6 пъти за кражба и 2 пъти за документни престъпления.\nЕтикети:Андон Балтаджиев, водача, Гърмен, Домашен арест, Протестите\nРадан Кънев пак се изрепчи на премиера: Лично обиден съм от думите му за протестите\nмар.. 12 Политика no comments\nДнешните дебати в Народното събрание по предложението за смяна на министъра на вътрешните работи бяха коментирани от Радан Кънев в студиото на БНТ. Той изложи личното си отношение по изказаните мнения и посочи каква, според него, е основната заплаха за националната сигурност.\n„Поводът, използван от ДПС да размахва етническата карта и да сипе етнически заплахи, бе странен – промените в МВР, предложени от премиера. Иначе работа на опозицията е да атакува кабинета и това е просто парламентарен живот”, смята лидерът на ДСБ.\nСпоред него, заплаха за националната сигурност са двете лица на ДПС- едното на либералната партия, защитаваща интересите на малцинствата у нас и другата – на мафиотска структура. „Видях и български мюсюлмани, които излязоха на протест миналата година спонтанно, въпреки че ДПС бе в коалицията, подкрепяща властта”, каза лидерът на ДСБ.\nТой посочи, че на изборите за кмет в Сърница показаха, че монополът на ДПС е на път да приключи, тъй като три партии се борят за балотаж в изборите и не е ясно дали човекът на Местан ще спечели. „Това е причината да се извади етническата карта”, предположи Кънев.\nНие нямаме отношение към хора, а към политики, действия и реформи. Затова съм лично обиден на Бойко Борисов, защото на 14 юли бяхме излезли не да защитим него и ГЕРБ, а демокрацията, коментира Кънев днешните думи на премиера за протестите и участието на неговата партия в тях.\n„Имаме още много работа, която трябва да свършим, реформата в съдебната система, промените в банковата система, закона за енергетиката, трябва да работим усилено”, подчерта Радан Кънев.\nЛидерът на ДСБ посочи, че специално в реформите в съдебната система се следва принципа „първо сменяме правилата, после-хората”. „Това ще спазваме категорично, първо ще сменим правилата, после цялата измет да си ходи”, уточни Кънев.\nПо темата за КТБ той посочи, че не е учуден от отказа на съда в Белград да разпореди екстрадирането на Цветан Василев в България. „Сърбия, както и България е държава, в която доверието в правосъдието е много слабо и затова не очаквах бързо решение по казуса „Цветан Василев”. И там имат проблеми със съдебната система, това се знае от всички”, смята лидерът на ДСБ.\nЕтикети:думите, обиден, премиера, Протестите, Радан Кънев\n36 фотоагенти следили протестите\nфевр.. 20 Общество no comments\n36-има души от 9-те РПУ-та в София са били изпращани на протестите през лятото на 2013 г., за да снимат и наблюдават митингите, които започваха всяка нощ пред Министерския съвет. Служителите на полицията след това са предоставяли картите със снимки и кратки доклади в специален щаб, за който обаче във вътрешното министерство няма оставени абсолютно никакви следи.\nТепърва ще се установява къде точно е било това аналитично звено, но най-вероятно то е било сформирано в ДАНС, пише „168 часа“, като се позовава на източник, участващ в проверката по скандала. От получената от 36-имата полицаи информация плюс множество допълнителни данни спецагентите са подготвяли за властта доклади за организацията на протестите, както и за йерархията им. Сигурно е, че е следен интернет трафикът, свързан с подготовката на митингите, както и профилите на най-активните лидери на протестните действия.\nПо непотвърдена информация е ползван ресурс и от Института по психология на МВР. Разследващите обаче днес не могат да намерят никаква писмена заповед за всички тези процеси. Не е оставено абсолютно нищо документално, всичко е отлично прикрито, коментира източникът на вестника. Той допълни, че най-вероятно заповедите са идвали от най-високо ниво в МВР към ръководството на СДВР, а оттам към полицейските управления. Събраната информация се предавала от сградата на МВР на „6 септември“ към ДАНС.\nЦялата тази операция няма абсолютно нищо общо с известната разработка „Червеи“ Въобще не е имало конкретна преписка с бомбастично име, заведена от оперативен работник, по подобие на популярните. Действало се е и без искания към съда за използване на специални разузнавателни средства. „Аз не съм говорил за разработката „Червеи“. Други хора подеха темата. Аз казах, че протестиращите на площадите през 2013 г. са били следени. Всичко се смеси в една невероятна каша, която в момента трябва да бъде разгадана. Трябва да се разбере какво точно се е случвало в МВР и в ДАНС тогава“, коментира шефът на вътрешната комисия в парламента ген. Атанас Атанасов.\nЗадавани са били ежедневни задачи на полицейските служители, които са на щат към т.нар. Научно-техническа лаборатория във всяко от 9-те районни управления в София. Това е траяло 300 дни, докато са вървели протестите, точно колкото е била и разработката „Червеи“. Ченгетата е трябвало да гледат и да снимат, ако има определени групички на протестите, кои са хората, които са в центъра, тоест лидерите, какво си говорят. Отделно на ръка е било проследяването на айпи адресите, от които се публикували информации и покани за мероприятия на #DANSwithme.\n„Не може да не се наблюдават обекти като Министерския съвет, Народното събрание, президентството, ако има скупчване на хора – коментира неофициално и бивш шеф в МВР. – Винаги се следи има ли организация, финансиране, подтикване към определени действия. Това е част от Националния план за противодействие на тероризма и постановление 171 на МС.“\nВ момента тече проверка на инспектората на МВР и по заповедите за проследяване на протестиращите. Търси се кой ги е издал, с каква цел, мотиви и до какви резултати са постигнати.\nЕтикети:Протестите, следили, фотоагенти\nГен. Атанас Атанасов разкри: МВР и ДАНС са подслушвали 300 дни по време на протестите!\nИма много по-скандални случаи, свързани с управлението на МВР, от случая Лясковец, при който загина командос, а други трима бяха ранени. Това каза пред bTV ген. Атанас Атанасов, председател на комисията по вътрешна сигурност и обществен ред в парламента, която заседава закрито вчера.\nСкандален е начинът, по който оперативно са обезпечавани протестите – в продължение на 300 дни е имало подслушване. Става въпрос за широкомащабна операция, в която са били включени МВР, ДАНС и ДАТО. Така че в сравнение с това, случаят Лясковец е дребна работа, макар че за близките на убития и пострадалите е много тежко, допълни той. Атанасов отказа да конкретизира кой точно е бил подслушван.\nПо случая Лясковец Атанасов смята, че става въпрос за много ниска компетентност на тези, които са ръководили операцията в Лясковец и на висока самонадеяност. „Абсурд е да се използва специализираният отряд. Едно лице (б.р.-Петко Стрелеца), се е барикадирало и ти да хвърлиш отряд срещу него“, смята той.\n„Най-скандалното е, че по време на втората дисциплинарна проверка, разпоредена от служебния министър Иван Бакалов, главният секретар е отказал да се срещне със създадената по случая комисия, като е обяснил, че там, където е трябвало, е дал обяснение. Това е неподчинение и за това се предвижда уволнение“, смята Атанасов. „Искал съм оставката на Лазаров, но повече няма какво да се занимавам с този въпрос, той каза, че имало следствена тайна“, допълни депутатът.\nДепутатът посочи, че не е негова работа да се занимава с отстраняването на Лазаров и според сега действащата процедура никой не може да го отстрани, а след промяната на закона, ще могат да го отстранят президентът и Министерски съвет.\nИма жалби, включително от майката на убития командос Емил Шарков, да се създаде нарочна анкетна комисия в парламента, която да изясни този случай в Лясковец. Повече от една трета от депутатите поискаха да се проведе това изслушване вчера, уточни Атанасов.\nЕтикети:време, Ген. Атанас Атанасов, ДАНС, дни, МВР, подслушвали, Протестите\nПротестите в БДЖ продължават въпреки отложените съкращения\nян.. 17 Общество no comments\nБроени дни след спирането на първите 38 нерентабилни влака стана ясно, че съкращенията в БДЖ се отлагат. До средата на февруари ще бъде подготвена стратегия за оздравяване на железницата, която трябва да бъде приета и от Народното събрание. Новото развитие обаче не отмени протестите и на няколко ключови гари днес те все пак ще се състоят, съобщи Нова телевизия.\nНяма железничар, който да отрече, че десетки пътнически влакове пътуват почти празни. И че приходите от билети не покриват ни най-малко разходите по линиите. Но пък оцелелите от предишните съкращения в БДЖ твърдят и, че оптимизацията не е подобрила положението им.\nНе се е подобрила и услугата за пътниците – обществена тайна е, че който може да си позволи алтернатива на четири или повече гуми, не ползва влаковете. Все още обаче хиляди българи, разпръснати по села и махали, могат да ходят на работа, училище и лекар само с влак. Защото тогава пътят им до областния град излиза и под лев.\nДържавата заяви, че разчетите не позволяват влаковете да пътуват като досега – ще трябва да се разредят. На 12 януари спряха 38. Кои влакове да спрат обаче? Оказва се, че в габровско съкращенията от 12-ти не са били съгласувани с местните хора. Областният управител получил писмо от БДЖ едва на 6-ти януари. Недостатъчно е било времето за реакция не само в габровска област.\nЕдва пред свършен факт, засегнатите от спирането на 10 влака между Царева ливада и Габрово, смятаха, пресмятаха и помолиха 4 да останат. Иначе за ученици, студенти и работещи гарата ще стане втори дом.\nБДЖ приеха да върнат въпросните четири влака. А транспортната комисия в Народното събрание препоръча да се отмени въобще цялата порция съкращения – 38 от понеделник и още 90, планирани от началото на февруари. Докато не се изготви стратегия за развитието на железниците, различна от досегашната реформа на разписанията. Според клиентите на БДЖ, ако се допитват и до тях, съкращенията ще са по-смислени. А не като на гара Стамболийски, където от началото на годината пътниците сутрин се оказват три пъти повече от местата в единствения влак за Пловдив.\nЕтикети:БДЖ, продължават, Протестите, съкращения


Бенедикт Къмбърбач се притекъл на помощ на велосипедист, нападнат от улична банда - bTV Новините\nАктьорът успял да прогони четиримата нападатели\nПубликувано в 16:46 ч. 02.06.2018 г. - Обновено в 16:52 ч. 02.06.2018 г.\nБенедикт Къмбърбач, станал известен с превъплъщението си в образа на Шерлок Холмс, се притекъл на помощ на нападнат от четирима мъже велосипедист в Лондон и ги прогонил, предаде Ройтерс. Инцидентът станал през ноември миналата година.\n41-годишният актьор пътувал с такси. Той изскочил от колата, когато видял, че велосипедист, който работи за компания за доставка на храна, е нападнат на улицата. Къмбърбач успял да прогони нападателите.\n„Велосипедистът е късметлия, Бенедикт е супергерой”, заяви пред в. „Сън” шофьорът на таксито Мануел Диас, който първоначално не знаел, че известният актьор пътува заедно с него в колата. „Къмбърбач е смел и самоотвержен. Ако не се беше намесил, велосипедистът можеше да получи сериозни наранявания”, категоричен е водачът.\nОт полицията поясниха, че един от мъжете се опитал да открадне велосипеда.\nВелосипедистът получил удари с юмруци в лицето. Той бил удрян и с каската си. Нищо обаче не е откраднато. Жертвата на нападението не се нуждаела от болнично лечение. Не са извършени арести, допълниха от там.\nУсмихнатият Димитър има спешна нужда от помощ в борбата с левкемията\nПривърженици на Навални се събраха пред затвора, искат да му се осигури лекарска помощ\nЗатворническата служба на Русия защити отношението си към Алексей Навални


Брюксел пусна ново мобилно приложение „Citizens’ App“ | Банкеръ\nБрюксел пусна ново мобилно приложение „Citizens’ App“\nПриложението „Citizens’ App“ помага да: разбереш какво Европейският съюз е направил, какво прави и какво планира да направи за гражданите си; намериш информация за събития; откриеш места и национални инициативи по 20 различни теми/въпроса; получиш достъп до мултимедийно съдържание : видеа, подкастове и слайдшоу; търсиш и филтрираш списъци, да виждаш резултатите от търсенето на карта.\nКато го персонализираш с твоите интереси, то ти позволява да: добавяш интересни събития в личен календар; запазваш инициативи; оценяваш инициативи с инструмента за обратна връзка; получаваш известия за въпросите, които те вълнуват; споделяш инициативи в социалните медии или чрез имейл или СМС; получаваш достъп до личните си данни и да решиш какво да правиш с профила си; поддържаш едни и същи настройки за профила си във всички устройства.\nпетък, 11. януари 2019 - 17:36\nБългарски лекари създадоха уникално мобилно приложение за помощ при изгаряне


АМ "Тракия" стига до Петолъчката в неделя* - Новини - econ.bg\nАМ "Тракия" стига до Петолъчката в неделя* 0 2\nЗа момента между Ямбол и кръговото кръстовище няма нито една бензиностанция\n"Петолъчката" става кръгово кръстовище\nУтре ще бъде пуснато дясното платно на магистрала "Тракия" в посока Бургас между град Ямбол и село Зимница, където има връзка с Петолъчката. В неделя ще бъде открит целият магистрален участък. До тогава връщането от Бургас ще става по стария път през Петолъчката и Сливен.\nТова съобщи тази сутрин в ефира на bTV министърът на регионалното развитие и благоустройството Лиляна Павлова. Тя добави: "Както знаете Петолъчката вече стана кръгово кръстовище, по целия нов участък са монтирани 23 нови табели, така че се надявам да няма объркали се".\nНовият участък е с дължина 17 км. По този повод министърът обясни пътуването до Бургас ще се съкрати с около 30 км/\nЗа момента от Ямбол до Петолъчката няма бензиностанции, няма дори тоалетна, което е неприятно за пътуващите, но се очаква бизнесът да се активизира и да има желание за инвестиции в този участък, коментира министърът. Тя добави: "Апелираме към бизнеса, но засега няма желаещи. Мисля, че отчуждаване на земите е основният проблем. Иначе за 120 км от двете страни по закон може да има общо 8 бензиностанции".\n20 кошчета за боклук са били поставени по новия участък на магистралата. Те обаче са били откраднати и в момента по отбивките е пълно с отпадъци. Станало е като сметище, жалва се Павлова. Все пак тя гарантира, че този въпрос ще бъде решен. За целта са поръчани 100-килограмови железобетонни кофи за боклук, които трябва да бъдат поставени в района.\nПрипомняме ви, че пътният възел Петолъчката беше преобразуван в кръгово движение, считано от вторник. С промените пътуващите в посока Бургас–София и София–Бургас по главния път I-6 вече няма да имат предимство, обясниха от областната дирекция на полицията в Сливен.\nКак ще се пътува от утре до неделя\nУтре – 24 август, след 12 ч. се пуска движението на моторни превозни средства до Петолъчката от автомагистрала „Тракия“ в посока София – Бургас - от км 276+200 до км 290+510 /дясно платно/ и пътен възел на АМ „Тракия” при км 290+510 от лот 4 с път І-7. Това съобщиха впоследстие от Агенция "Пътна инфраструктура".\nВ посока Бургас: п.в. на АМ „Тракия” с път І-7 при км 290+510 – път І-7 – п.в. „Петолъчката”- път І-6 – Карнобат - АМ „Тракия” – Бургас;\nВ посока София: Бургас –АМ „Тракия” – Карнобат - път І-6 – п. в. между път І-6 и път ІІ-53 (п. в. Сливен) - път ІІ-53 – п.в. на АМ „Тракия” с път ІІ-53– АМ ”Тракия” – София.\nКарта на движението за периода от 24 до 26 август. Източник: АПИ. (За по-голям размер, кликнете върху картинката)\nНа 26 август (неделя) в експлотация ще бъде въведено и лявото платно от същия участък на автомагистрала „Тракия“. От тогава движение ще се организира както следва:\nКарта на движението за периода от 26 август. Източник: АПИ. (За по-голям размер, кликнете върху картинката)\nдвижение АМ Тракия пускане нов участък кръгово Петолъчката Зимница